கேள்வி: ஹேமச்சந்திர கனுங்கோ - புரட்சிகர நடவடிக்கைகள் பற்றி நீங்கள் என்ன அறிந்துள்ளீர்கள்?
பதில்: தொழில்நுட்ப அறிவை பெற கனுங்கோ ஐரோப்பாவுக்குச் சென்றார். பயணத்திற்கு பணம் ஏற்பாடு செய்வதற்காக கொல்கத்தாவில் உள்ள தனது வீட்டை விற்றார். 1906 ஆம் ஆண்டின் இறுதியில் மர்சேய் வந்த இவர், சுவிட்சர்லாந்து, பிரான்சு மற்றும் இங்கிலாந்தில் உள்ள புரட்சியாளர்களுடன் தொடர்பு கொள்ள சில மாதங்கள் செலவிட்டார். இறுதியாக, பாரிசில் புரட்சிக்குத் தொடர்பான ஒருவரை கண்டுபிடித்தார். 1907 ஆம் ஆண்டின் பிற்பகுதியில், இவரது நண்பர் பாண்டுரங்க பப்பட்டும் சேர்ந்து வரலாறு, புவியியல், பொருளாதாரம், சோசலிசம், பொதுவுடைமை மற்றும் வேதியியல் ஆகியவற்றைப் படித்தனர். ஹேமச்சந்திரா உருசிய மொழியிலிருந்து மொழிபெயர்க்கப்பட்ட வெடிகுண்டு தயாரிக்கும் தொழில்நுட்பக் கையேட்டுடன் ஐரோப்பாவிலிருந்து நாடு திரும்பினார். பின்னர், அரவிந்தரின் வழிகாட்டலின் பேரில் யுகாந்தர் இயக்கத்தில் தன்னை இணைத்துக் கொண்டார். படிமம்:Veteran_revolutionary,_Hemchandra_Kanungo.jpg முசாபர்பூரின் நீதிபதி கிங்ஸ்போர்டைக் கொல்ல குதிராம் போஸ் மற்றும் பிரபுல்லா சாகி ஆகிய இருவரும் முயன்றனர். தவறான இலக்கில் குண்டுவீசி தாக்குதல் நடத்திய பிறகு, காவலர்கள் பிரபுல்லா சாகி தற்கொலை செய்து கொண்டார். குதிராம் கைது செய்யப்பட்டு இரண்டு பெண்களைக் கொலை செய்ததற்காக விசாரிக்கப்பட்டு மரண தண்டனை விதிக்கப்பட்டார். ஹேமச்சந்திராவால் நிறுவப்பட்ட இரகசிய வெடிகுண்டு தொழிற்சாலை பிரித்தானிய காவல்துறையினரால் கண்டுபிடிக்கப்பட்டு மூடப்பட்டது.